CELEX: 62008TN0250
Language: fi
Date: 2008-06-18 00:00:00
Title: Asia T-250/08: Kanne 18.6.2008 — Batchelor v. komissio

15.8.2008   
            
            
               FI
            
            
               Euroopan unionin virallinen lehti
            
            
               C 209/64
            
         Kanne 18.6.2008 — Batchelor v. komissio
   (Asia T-250/08)
   (2008/C 209/113)
   Oikeudenkäyntikieli: englanti
   Asianosaiset
   
      Kantaja: Edward William Batchelor (Bryssel, Belgia) (edustajat: solicitor F. Young, barrister A. Barav ja asianajaja D. Reymond)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen on kumottava asiakirjojen saamisesta yleisön tutustuttavaksi annetun asetuksen 8 artiklan 3 kohdan mukainen implisiittinen kielteinen päätös, jonka Euroopan yhteisöjen komission katsotaan tehneen 9.4.2008, ja komission 16.5.2008 tekemä nimenomainen kielteinen päätös, joka koskee Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) nojalla esitettyä pyyntöä saada tutustua asiakirjoihin,
            
         
               —
            
            
               komissio on velvoitettava korvaamaan omat oikeudenkäyntikulunsa ja kantajan oikeudenkäyntikulut.
            
         Oikeudelliset perusteet ja pääasialliset perustelut
   Tämä EY 230 artiklan mukainen kumoamiskanne koskee asetuksen (EY) N:o 1049/2001 (1) (”asiakirjojen saamisesta yleisön tutustuttavaksi annettu asetus”) mukaista 9.4.2008 tehtyä komission implisiittistä päätöstä ja komission 16.5.2008 tekemää nimenomaista päätöstä, joilla komissio hylkäsi kantajan pyynnön saada tutustua asiakirjoihin, jotka liittyvät tiettyjen televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 artiklan 1 kohdan mukaisesti toteutettujen toimenpiteiden ilmoittamiseen.
   Kantaja väittää, että riidanalaisella päätöksellä rikotaan EY 253 artiklaa ja asiakirjojen saamisesta yleisön tutustuttavaksi annetun asetuksen 7 artiklan 1 kohtaa ja 8 artiklan 1 kohtaa, ja näin ollen olennaista muotovaatimusta, koska siinä ei perustella riittävällä tavalla päätöstä, jolla evättiin oikeus saada tutustua pyynnön kohteena oleviin asiakirjoihin. Lisäksi kantaja väittää, että evätessään oikeuden saada tutustua pyydettyihin asiakirjoihin, riidanalaisella päätöksellä rikotaan EY 255 artiklaa ja asiakirjojen saamisesta yleisön tutustuttavaksi annetun asetuksen 1 artiklan a kohtaa, 2 artiklan 1 ja 2 kohtaa ja 4 artiklan 1–6 kohtaa. Erityisesti kantaja väittää, että riidanalaisella päätöksellä rikotaan asiakirjojen saamisesta yleisön tutustuttavaksi annettua asetusta, koska siinä todetaan, että 4 artiklan 3 kohdan toisen alakohdan ja 4 artiklan 2 kohdan ensimmäisen ja kolmannen luetelmakohdan mukaisia poikkeuksia oli sovellettava, ja lopuksi, että riidanalaisella päätöksellä rikotaan asiakirjojen saamisesta yleisön tutustuttavaksi annetun asetuksen 4 artiklan 6 kohtaa, koska siinä ei perustella sitä, minkä vuoksi oikeus saada tutustua pyynnön kohteena oleviin asiakirjoihin evättiin osittain.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).